གསུམ་ནི།རྒྱལ་སྤྱིའི་ཚོང་གཉེར་ཁོར་ཡུག་རྩེ་གྲ་བསྐྲུན་རྒྱུ།ཀྲུང་གོས་ཕྱི་རྒྱལ་ཚོང་པའི་མ་འཇོག་ཁྲིམས་སྲོལ་གང་མགྱོགས་འདོན་རྒྱུ་དང་།གཞུང་དྲང་དང་ཁ་གསལ་བའི་ཕྱི་རྒྱལ་དང་འབྲེལ་བ་ཡོད་པའི་ཁྲིམས་ལུགས་མ་ལག་འཐུས་སྒོ་ཚང་དུ་བཏང་ནས།ཞུགས་མཆན་མ་ཐོབ་གོང་གི་རྒྱལ་དམངས་ཐོབ་ཐང་ཐོག་བཀག་རྒྱུའི་གསལ་ཐོ་སྣོན་པའི་དོ་དམ་ལམ་ལུགས་ཁྱོན་ཡོངས་ནས་ལག་བསྟར་གཏིང་ཟབ་བྱ་རྒྱུ།ཀྲུང་གོའི་མངའ་ཁོངས་ནང་ཐོ་འགོད་བྱས་པའི་རིགས་ཁག་གི་ཁེ་ལས་ལ་ལྟ་སྟངས་གཅིག་པ་འཛིན་རྒྱུ་དང་འདྲ་མཉམ་གྱི་ཐོབ་ཐང་སྤྲོད་རྒྱུ།ཕྱི་རྒྱལ་མ་རྩའི་ཁེ་ལས་ཀྱི་ཁྲིམས་མཐུན་ཁེ་དབང་ལ་སྲུང་སྐྱོབ་བྱ་རྒྱུ་དང་།ཕྱི་རྒྱལ་ཚོང་པའི་ཁྲིམས་མཐུན་ཁེ་དབང་ལ་བཙན་གནོད་བྱེད་པ་དང་ལྷག་པར་དུ་ཤེས་བྱའི་ཐོན་དབང་ལ་བཙན་གནོད་བྱེད་པའི་བྱ་སྤྱོད་ལ་ཁྲིམས་ལྟར་མཐའ་གཅིག་ཏུ་ཆད་པ་གཅོད་རྒྱུ།ཤེས་བྱའི་ཐོན་དབང་གི་ཞིབ་དཔྱད་སྤུས་ཚད་དང་ཞིབ་དཔྱད་ཕན་འབྲས་ཆེ་རུ་གཏོང་རྒྱུ།ཆད་གཅོད་རང་བཞིན་གྱི་སྐྱིན་ཚབ་སྤྲོད་པའི་ལམ་ལུགས་ནང་འདྲེན་བྱ་རྒྱུ་བཅས་ཡིན།